Абласны конкурс танцавальных калектываў “Скокі ва ўсе бокі” прайшоў у Смаргоні. У раённым Цэнтры культуры сапернічаў 41 калектыў. Вядучы метадыст Гродзенскага абласнога метадычнага цэнтра народнай творчасці Іна Лебядзевіч распавяла, што на суд журы былі прадстаўлены народныя і сучасныя танцы ў выкананні калектываў са званнем “узорны”, а таксама тых, хто выкарыстаў конкурс для набыцця творчага і сцэнічнага вопыту.